**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS BIUDŽETINIŲ ĮSTAIGŲ**

**BUHALTERINĖS APSKAITOS TVARKYMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin.,1994, Nr. 55-1049; 2008, Nr. 113-4290) 16 straipsnio 4 dalimi, Lietuvos Respublikos buhalterinės apskaitos įstatymo (Žin., 2001, Nr. 99-3515; 2012, Nr. 51-2531, Nr. 83-4348) 10 straipsnio 4 dalimi, Biudžetinių įstaigų buhalterinės apskaitos organizavimo taisyklių, patvirtintų Lietuvos Respublikos finansų ministro 2005 m. gegužės 25 d. įsakymu Nr. 1K-170 (Žin., 2005, Nr. 67-2431), 8 ir 9 punktais, Klaipėdos miesto savivaldybės tarybos 2009 m. liepos 23 d. sprendimo Nr. T2-292 „Dėl pritarimo Klaipėdos miesto savivaldybės administracijos darbo organizavimo pakeitimo prioritetinėm priemonėm“ 1.1 papunkčiu, Klaipėdos miesto savivaldybės taryba nusprendžia:

1. Patvirtinti Klaipėdos miesto savivaldybės biudžetinių įstaigų apskaitos optimizavimo priemonių planą (pridedama).
2. Tvarkyti nuo 2014 m. sausio 1 d. Klaipėdos miesto savivaldybės biudžetinių įstaigų buhalterinę apskaitą centralizuotai.
3. Pavesti Klaipėdos miesto savivaldybės administracijos direktoriui:

3.1. pasirašyti sutartis su biudžetinėmis įstaigomis;

3.2. nustatyti didžiausią leistiną pareigybių skaičių biudžetinėse įstaigose;

3.3. atlikti kitus veiksmus ir priimti teisės aktus, reikalingus biudžetinių įstaigų buhalterinei apskaitai tvarkyti centralizuotai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

E. Jakutienė, tel. 39 32 21

2013-04-17